অরূপের ক্রীড়া দফতর মুখ্যমন্ত্রীর হাতে, ইস্তফা গ্রহণ মমতার

কলকাতা: গৃহীত হলে অরূপ বিশ্বাসের (Resignation of Aroop Biswas) ইস্তফাপত্র।ক্রীড়ামন্ত্রী পদে অরূপের ইস্তফা গ্রহণ করে নিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। আপাতত ক্রীড়া দফতর অন‍্য কারও হাতে দেওয়া হবে না । মুখ্যমন্ত্রী নিজের হাতেই রাখবেন। ক্রীড়া ও যুবকল্যাণ দফতরের মন্ত্রী হবেন মমতা ।

গত ১৩ ডিসেম্বর যুবভারতীতে লিওনেস মেসিকে দেখতে না পেয়ে ক্ষোভে ফেটে পড়েছিলেন দর্শকরা। নির্ধারিত সময়ের আগেই মাঠ ছাড়েন লিওনেল মেসি। মেসি চলে যাওয়ার পর স্টেডিয়ামে ভাঙচুর চালানো হয়। যুবভারতীর ঘটনায় যে ভাবে বাংলার মাথা হেঁট হয়েছে, তাতে সরকারের ভূমিকাও প্রশ্নের মুখে পড়েছে। মাঝ মাঠে মেসির সঙ্গে ছবি তুলতে চেয়ে মন্ত্রী, VVIP-দের লাফালাফি যেমন সমালোচনার মুখে, পাশাপাশি চরম বিশৃঙ্খলা নিয়েও তদন্ত চলছে।মেসির কলকাতা সফরে যুবভারতী ক্রীড়াঙ্গনে যে পরিস্থিতি হয়েছে, তার জন্য ইতিমধ্যেই তদন্ত কমিটি গঠন করা হয়েছে। সেই কমিটি সোমবার রাতে নবান্নে প্রাথমিক রিপোর্ট পেশ করে। সেই সঙ্গে প্রাথমিক সুপারিশও করে। তার পরের দিনই যুবভারতীকাণ্ডে রাজ্য পুলিশের সর্বোচ্চ কর্তা, অর্থাৎ ডিজিপি রাজীব কুমার ও বিধাননগরের পুলিশ কমিশনার মুকেশ কুমারকে শো কজ করলেন মুখ্যসচিব মনোজ পন্থ। ক্রীড়া ও যুব বিষয়ক দফতরের প্রধান সচিব রাজেশ কুমার সিংহকেও শো কজ করা হয়েছে।যুবভারতীকাণ্ডের রাজ্যে রাজনৈতিক পারদ উর্ধ্বমুখী। ক্রীড়ামন্ত্রীর পদ থেকে ইস্তফা দিতে চেয়ে মুখ্যমন্ত্রী মমতা বন্দ্যোপাধ্যায়কে চিঠি পাঠান অরূপ বিশ্বাস।

আরও পড়ুন: ভবানীপুরে ৪৫ হাজার নাম বাদ, কালীঘাটে বৈঠক ডাকলেন তৃণমূল নেত্রী মমতা

মুখ্যমন্ত্রীকে চিঠি লেখেন অরূপ বিশ্বাস। সেখানে তিনি লেখেন, “যুবভারতী ক্রীড়াঙ্গনে যে পরিস্থিতি হয়েছিল, তার পরিপ্রেক্ষিতে আপনি ইতিমধ্যেই তদন্ত কমিটি গঠন করেছেন। তাই, নিরপেক্ষ তদন্তের স্বার্থে আমি ক্রীড়ামন্ত্রী হিসেবে আপনার কাছে অব্যাহতি চাইছি। আশা করি, আপনি আমার এই অনুরোধ রাখবেন।”সূত্রের খবর, অরূপের সেই ইচ্ছাকে মান্যতা দিয়েছেন মুখ্যমন্ত্রী। তদন্ত শেষ না হওয়া পর্যন্ত ওই গুরুত্বপূর্ণ দফতর মুখ্যমন্ত্রী নিজেই সামলাবেন বলে সূত্রের খবর।অরূপ অবশ্য তাঁর হাতে থাকা বিদ্যুৎ দপ্তরের মন্ত্রী পদে বহাল থাকছেন। ওই দফতরের কাজ আগের মতোই সামলাবেন তিনি।

দেখুন ভিডিও